You are here: Home » Content » Kuns en Kultuur Graad 8 » Positiewe en negatiewe gevoelens
POSITIEWE EN NEGATIEWE GEVOELENSDANS/ BEWEGINGDie dans kan die visuele kuns, musiek en drama deur die volgende aktiwiteite aanvul en komplementeer.OpwarmingOpwarming behoort toenemend en gereeld gedoen te word. Opwarming behoort die liggaam van beserings te vrywaar, soepel te maak, in stand te hou en ook tegniese vaardigheid ontwikkel. Bewegingskombinasies en bewegingssekwense behoort deel te wees van opwarmingsoefeninge.Volg die opvoeder se leiding wanneer ‘n reeks opwarmingsoefeninge aan jou voorgestel word. Onthou herhaling van sekwense en korrekte plasing van die liggaam is ten alle tye van belang om die liggaam te kondisioneer, soepel te maak en vaardighede te ontwikkel.Jy sal ook die geleentheid kry om jou eie kombinasies en sekwense te skep wat ontwerpelemente vir choreografie sal insluit soos vinnig, stadig, lig, vloeiend, rukkerig, hoog, laag en stil of rustig, sal insluit. Dansopwarming en -oefeninge wat gereeld en doelgerig uitgevoer word, kan ook jou liggaam voorberei en versterk vir jou gunsteling sportsoort. Aktiwiteit 1Maak ‘n lys in jou joernaal van positiewe en negatiewe woorde wat verband hou met gevoelens en emosies soos bv.vreugde, eensaamheid, liefde, haat, woede, ens.Vind ‘n kleur wat elkeen van hierdie emosies of gevoelens fisies uitdruk. bv.:Laat geel jou gelukkig voel, wil jy vinnig of stadig beweeg, wil jy spring of maak dit jou lui?Laat blou jou eensaam voel, wil jy krimp of strek, voel jy neerslagtig, mal, uitgelate of teruggetrokke? Verken en ervaar die kleure deur middel van beweging.Julle kan almal om die beurt julle woorde of kleure wat gevoel of emosie uitdruk, met mekaar deel.Reageer onmiddellik en spontaan op die woord - sonder om te veel daaraan te dink - deur ‘n gepaste beweging.Herhaal verskeie kere. Julle kan selfs in mekaar se eie ruimte inbeweeg en kontak maak (sonder om mekaar seer te maak) om die gevoel van die woord uit te beeld. Skep ‘n eie storie in groepe of pare en hou ‘n “bewegingsgesprek”. Verken verskillende bewegingstipes soos lokomotoriese en nonlokomotoriese bewegings.Selfassessering / Nabetragting (Vir optekening in jou dagboek of joernaal)Kon jy sonder inhibisies jou verbeelding gebruik? Wat was maklik en wat was moeilik? Het jy van lokomotoriese en nonlokomotoriese bewegings gebruik gemaak? Was jy bang of nie bang om skeppend te dink? Het jy van die verskillende ontwerpelemente gebruik gemaak om te skep? Van watter ontwerpelemente het jy nie gebruik gemaak nie? Was jy bereid om kanse te waag deur jou verbeelding vrye teuels te gee?Table 1
Algemene navorsingstaakStel ondersoek in na die loopbaangeleenthede in die onderskeie kunsdissiplines Dans, Drama, Musiek en Visuele Kunste.Konsentreer op die volgende aspekte:Beskikbare opleidingsmoontlikhede Werksgeleenthede en toeganklikheid (plaaslik en oorsee) Finansiële implikasies BevorderingsmoontlikhedeBogenoemde inligting kan o.a. gevind wordin biblioteke op die Internet d.m.v. onderhoude of praatjies met praktiserende kunstenaars op die televisieNa voltooiing van jou navorsingstaak, moet dit by jou opvoeder ingehandig word vir assessering.Die inligting wat jy versamel het, kan nou in ‘n klasdebat gebruik word. Die klas word in vier groepe verdeel en elke groep sal een kunsdissipline verteenwoordig en verdedig.
« Previous module in collection Werkswinkelmetode
Next module in collection » Rockmusiek
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 12, 2009 3:00 am -0500. Add to a lens